section_heading: Poslije rata
paragraph_text: Nakon potpisivanja primirja Emanuel Filibert je sa svojim jedinicama 17. studenog 1918. ušao u Trst gdje je ostao do srpnja 1919. U međuvremenu je, u travnju 1919., zbog ratnih zasluga promaknut u čin generala armije. Posljednjih mjeseci boravka u Trstu otvoreno je podržavao talijanske pretenzije na Rijeku što je bilo u suprotnosti s politikom talijanske Vlade Francesca Nittija. Nakon odlaska iz Trsta u srpnju 1919. imenovan je glavnim inspektorom za pješaštvo. Navedenu dužnost obnašao je godinu dana, do srpnja 1920., kada je navedena dužnost ukinuta.thumb|mini|Emanuel Filibert sa sinom Amadeom snimljen [[1916. godine]]